Diari Oficial de la Generalitat Valenciana


Sumari del DOGV 6990, del 25-03-2013 (2013/2874)

RESOLUCIÓ de 6 de març de 2013, de la Conselleria de Sanitat, per la qual s'executa la sentència ferma número 202/2012 del Jutjat Contenciós Administratiu número 8 de València.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   6990

Data del DOGV
:   25-03-2013

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2013/2874


Data del document
:   06-03-2012

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 6 de març de 2013, de la Conselleria de Sanitat, per la qual s'executa la sentència ferma número 202/2012 del Jutjat Contenciós Administratiu número 8 de València. [2013/2874]  
En execució de la sentència ferma 202/2012, de 16 de maig, del Jutjat Contenciós Administratiu número 8 de València, per la qual s'estima el recurs interposat per Carmen M. Maravilla Arnau, Vicenta Roig Camarasa i Noelia de la Concepción Roig contra la Resolució de 22 de desembre de 2010, del director general de Recursos Humans de la Conselleria de Sanitat, per la qual es desestima el recurs de reposició interposat contra la Resolució de 18 de novembre de 2010, per la qual es publica l'adjudicació definitiva del concurs de trasllats per a cobrir diverses places d'auxiliar d'infermeria d'institucions sanitàries dependents de l'Agència Valenciana de Salut, convocat per la Resolució de 17 d'agost de 2009, de la Direcció General de Recursos Humans.  
  
Tenint en compte que la dispositiva de la precitada sentència declara nul·la la Resolució de 18 de novembre de 2010, de la Direcció General de Recursos Humans, quant a la no-adjudicació definitiva a les recurrents de les places adjudicades en les llistes provisionals, per ser contrària a dret, reconeixent com a situació jurídica individualitzada el dret a l'adjudicació a Carmen Maravilla Arnau, amb una puntuació de 63,70, la plaça en el Centre de Salut d'Alginet; a Vicenta Roig Camarasa, amb una puntuació de 42,90, la plaça en el Centre de Salut de Sueca, i a Noelia de la Concepción Roig, amb una puntuació de 40,00, la plaça en el Centre de Salut de Benifaió, places que van ser adjudicades en la llista provisional del concurs de trasllats d'auxiliars d'infermeria.  
  
En virtut de l'anterior i atés el que disposen els articles 118 de la Constitució, 17.2 de la Llei Orgànica 6/1985, d'1 de juliol, del Poder Judicial, i 103 i següents de la Llei 29/1998, de 13 de juliol, Reguladora de la Jurisdicció Contenciosa Administrativa, que establixen l'obligatorietat de complir les sentències fermes dictades per jutges i tribunals.  
Fent ús de les competències delegades en l'article 1.3.3. de la Resolució de 19 de febrer de 2009, del director gerent de l'Agència Valenciana de Salut, per la qual es deleguen competències en matèria de gestió de personal, resolc:  
  
Primer  
Modificar la resolució de 18 de novembre de 2010, del director general de Recursos Humans, per la qual es publica l'adjudicació definitiva del concurs de trasllats per a cobrir diverses places d'infermeria d'institucions sanitàries dependents de l'Agència Valenciana de Salut (DOCV 6406, 26.11.2010), adjudicant a Carmen Maravilla Arnau, amb una puntuació de 63,70, la plaça en el Centre de Salut d'Alginet; a Vicenta Roig Camarasa, amb una puntuació de 42,90, la plaça en el Centre de Salut de Sueca, i a Noelia de la Concepción Roig, amb una puntuació de 40,00, la plaça en el Centre de Salut de Benifaió.  
Les interessades hauran de cessar en la seua plaça bàsica d'origen dins dels tres dies hàbils següents a aquell en què es publique esta resolució. Hauran de prendre possessió de la plaça adjudicada dins dels tres dies següents al del cessament si la plaça és de la mateixa localitat on exercixen; en el termini de cinc dies, si és de distinta localitat i del mateix departament de Salut o departament limítrof.  
  
Segon  
Donar per executada la sentència ferma 202/2012, de 16 de maig, del Jutjat Contenciós Administratiu número 8 de València, dictada en procediment abreviat 137/11.  
Contra esta resolució es podrà interposar un incident d'execució de sentència davant del Jutjat Contenciós Administratiu número 8 de València, d'acord amb el que disposa l'article 109 de la Llei 29/1998, de 13 de juliol, Reguladora de la Jurisdicció Contenciosa Administrativa, en el termini de dos mesos a comptar des de l'endemà d'aquell en què tinga lloc la publicació de la present resolució.  
  
València, 6 de març de 2013.- El director general de Recursos Humans de la Sanitat: Javier Lázaro Lorente.